CELEX: 62008TN0207
Language: da
Date: 2008-06-09 00:00:00
Title: Sag T-207/08: Sag anlagt den 9. juni 2008 — Habanos mod KHIM — Tabacos de Centroamérica (KIOWA)

15.8.2008   
            
            
               DA
            
            
               Den Europæiske Unions Tidende
            
            
               C 209/56
            
         Sag anlagt den 9. juni 2008 — Habanos mod KHIM — Tabacos de Centroamérica (KIOWA)
   (Sag T-207/08)
   (2008/C 209/101)
   Stævningen er affattet på spansk
   Parter
   
      Sagsøger: Corporación Habanos, SA (Havana, Cuba) (ved abogado V. Gil Vega og abogada A. Ruiz López)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Tabacos de Centroamérica, SL (Pozuelo de Alarcón, España)
   Sagsøgerens påstande
   
               —
            
            
               Afgørelse truffet den 31. marts 2008 af Andet Appelkammer ved Harmoniseringskontoret annulleres, og det fastslås, at der er lighed såvel som risiko for forveksling mellem ord- og figurmærket KIOWA og de ældre ord- og figurmærker COHIBA, der betegner varer af samme art, samt at der fra sagsøgerens side foreligger en forsætlig utilbørlig udnyttelse/beskadigelse af varemærkets særpræg eller renomméet for de nævnte ældre varemærker COHIBA, og på den baggrund afslås registreringen af EF-varemærket nr. 3.963.931 KIOWA (ord- og figurmærke), eller subsidiært annulleres nævnte afgørelse truffet af Harmoniseringskontoret, og det bestemmes, at sagen skal hjemvises til Andet Appelkammer ved Harmoniseringskontoret, således at anbringenderne og beviserne vedrørende artikel 8, stk. 5, i forordning nr. 40/94 kan undersøges og vurderes.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: Tabacos de Centroamérica, S.L.
   
      Det omhandlede EF-varemærke: Figurmærket »KIOWA« for varer i klasse 34 (ansøgning nr. 3.963.931)
   
      Indehaver af det i indsigelsessagen påberåbte varemærke eller tegn: Corporación Habanos, SA, der driver virksomhed under firmanavnet Habanos, SA
   
      Det i indsigelsessagen påberåbte varemærke eller tegn: Figurmærket »COHIBA« (EF-varemærke nr. 3.323.292), ordmærket »COHIBA« (det spanske varemærke nr. 1.271.173) og figurmærket »COHIBA« (det spanske varemærke nr. 2..052.344) for varer i klasse 34
   
      Indsigelsesafdelingens afgørelse: Afslag på indsigelsen
   
      Appelkammerets afgørelse: Afslag på klagen
   
      Søgsmålsgrunde: Navnlig en høj grad af lighed mellem de omtvistede varemærker, der fører til en risiko for forveksling